Sarajevske priče - Wikipedia

# Sarajevske priče

### Sa Wikipedije, slobodne enciklopedije

## [izmijeni] Sarajevske priče

Padale su granate
bombe su padale

jedna nam je u i sobu ušla
a on mene zagrlio nije

rat je veliko zlo,koje hoda
u kuće dođe, u dušu uđe

i kuću i dušu uzme

a meni je trebalo
samo da me zagrli

krila sam kad plačem
krila sam kad mrzim

krila sam od djece
da mi treba ljubav

samo jednom da me zagrlio
meni bi prošao rat

prošao bi za me
užas koji hoda, uzima zemlju

uzima grad, otima kuću
rastura dušu

tristo dana rata
a on me ni pogledao nije

tristo dana i tristo noćiju
rat nema duše ni očiju

predugo smo zajedno
i znam da se ljubav troši

kao novci, kao uspomene

ali su okolo
padale granate

i meni je trebalo
samo da me zagrli

Abdulah Sidran

Preuzeto sa: "http://bs.wikipedia.org../../../s/a/r/Sarajevske_pri%C4%8De.html"

Kategorije: Abdulah Sidran

##### Views

- Članak
- Razgovor
- Trenutna verzija

##### Pretraga